## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

ΠΕΡΙΒΑΛΛΟΝ ΤΗΣ ΣΥΜΒΑΣΗΣ

Η Αναθέτουσα Αρχή είναι η Οργανική Μονάδα του Γενικού Νοσοκομείου Λασιθίου, αποτελεί μη κεντρική αναθέτουσα αρχή, και ανήκει στον Δημόσιο Τομέα. Κύρια Δραστηριότητά της είναι η Υγεία.

Οργανωτική δομή της Α.Α.

Με βάση το αρ. 18 παρ. Β περ ΣΤ΄του ν. 4213/2013 (ΦΕΚ Α΄261) το Γενικό Νοσοκομείο Λασιθίου αποτελεί ενιαίο και αυτοτελές Ν.Π.Δ.Δ. αποτελούμενο από τα κάτωθι αυτοτελή νοσοκομεία του ΕΣΥ:

Γ.Ν. Αγίου Νικολάου

Γ.Ν. – Κ.Υ. Ιεράπετρας

Γ.Ν. – Κ.Υ. Σητείας.

Το εν λόγω Ν.Π.Δ.Δ. φέρει την επωνυμία «Γ.Ν. Λασιθίου» και έδρα του ορίζεται η μεγαλύτερη σε κλίνες νοσοκομειακή μονάδα.

Το ως άνω «Γ.Ν. Λασιθίου» και το «Γ.Ν.- Κ.Υ. Νεαπόλεως «Διαλυνάκειο» (με έδρα την Νεάπολη Λασιθίου), το οποίο αποτελεί ενιαίο και αυτοτελές Ν.Π.Δ.Δ., διασυνδέονται και λειτουργούν εφεξής υπό την εποπτεία ενιαίου συλλογικού οργάνου διοίκησης, με έδρα το μεγαλύτερο σε κλίνες νοσοκο­μείο.

Στοιχεία ωριμότητας της Σύμβασης:

* Το με αρ. πρωτ. 542/2018 έγγραφο του Αναπληρωτή Υπουργού Υγείας με θέμα «Επιχορήγηση Νοσοκομείων»
* Την υπ’ αρ. 443/27-6-2018 απόφαση του Δ.Σ. με θέμα «Έγκριση σκοπιμότητας προμήθειας εξοπλισμού Νοσοκομείου Αγίου Νικολάου».
* Την υπ’ αρ. 540/19-7-2018 απόφαση της Διοικήτριας της 7ης Υ.Πε. Κρήτης με θέμα «Έγκριση σκοπιμότητας για την προμήθεια εξοπλισμού για τις ανάγκες της οργανικής μονάδας Έδρας Άγιος Νικόλαος του Γ.Ν. Λασιθίου», η οποία αφορά την προμήθεια ενός πλυντηρίου ρούχων περίπου 85 kgr με συνολικό ενδεικτικό προϋπολογισμό 100.000,00 ευρώ συμπ/νου Φ.Π.Α.
* Η υπ’ αρ. 541/19-7-2018 απόφαση της Διοικήτριας της 7ης Υ.Πε. Κρήτης με θέμα «Έγκριση σκοπιμότητας για την προμήθεια εξοπλισμού για τις ανάγκες της οργανικής μονάδας Έδρας Άγιος Νικόλαος του Γ.Ν. Λασιθίου», η οποία αφορά την προμήθεια ενός ατμοθερμαινόμενου σιδερωτηρίου με συνολικό ενδεικτικό προϋπολογισμό 180.000,00 ευρώ συμπ/νου Φ.Π.Α.
* Το αρ. 27 παρ. 3 του Ν. 4472/2017 (ΦΕΚ 74Α)
* Την υπ’ αρ. 518/30-7-2018 απόφαση του Δ.Σ. του Νοσοκομείου με θέμα : Έγκριση τεχνικών προδιαγραφών, τευχών διακήρυξης, διενέργειας και ορισμός επιτροπής δημόσιου άνω του ορίου διαγωνισμού για την προμήθεια πλυντοστηπτηρίου ιματισμού και σιδερωτηρίου της Οργανικής Μονάδας Έδρας Αγίου Νικολάου.»
* Τις υπ’ αρ. 476 και 477/1-8-2018 αποφάσεις δέσμευσης πίστωσης του Νοσοκομείου με ΑΔΑ: 6ΖΨΥ469045-ΧΧΣ και 61ΘΠ469045-6ΗΗ αντίστοιχα.

ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

Απαιτήσεις και Τεχνικές Προδιαγραφές ανά τμήμα αντικειμένου

**ΤΜΗΜΑ 1: «Προμήθεια πλυντηρίου ρούχων περίπου 85 kgr για την Ο.Μ. Έδρας-Άγιος Νικόλαος του Γ.Ν. Λασιθίου», εκτιμώμενης αξίας 80.645,16 ευρώ πλέον ΦΠΑ 24%**

**α/α ΕΣΗΔΗΣ 68880**

**ΤΕΧΝΙΚΕΣ ΠΡΟΔΙΑΓΡΑΦΕΣ ΠΛΥΝΤΗΡΟΣΤΥΠΤΗΡΙΟΥ ΙΜΑΤΙΣΜΟΥ**

Το πλυντηροστυπτήριο πρέπει να είναι βαριάς επαγγελματικής κατασκευής, μιας πόρτας φόρτωσης - εκφόρτωσης, θερμαινόμενο άμεσα με ατμό πίεσης από 2 έως 8 bar. Η ηλεκτρική σύνδεση του μηχανήματος θα είναι 400V / 50 Hz. Το ύψος του δεν θα πρέπει να ξεπερνά τα 2,25 μέτρα.

Το πλυντηροστυπτήριο θα φέρει διάτρητο εσωτερικό τύμπανο κατασκευασμένο από ανοξείδωτο χάλυβα 304 με ειδική ομαλοποιημένη διάτρηση για να μην φθείρεται ο ιματισμός. Οι εξωτερικές επιφάνειες του πλυντηρίου θα είναι κατασκευασμένες επίσης από ανοξείδωτο χάλυβα.

Ο συνολικός όγκος του εσωτερικού τυμπάνου θα είναι τουλάχιστον 800 λίτρων, ούτως ώστε με σχέση φορτίσεως 1:10 η χωρητικότητα του σε στεγνό ιματισμό να είναι τουλάχιστον 80 κιλών.

Η πόρτα του πλυντηρίου θα έχει κρύσταλλο παρακολούθησης της διαδικασίας πλύσης. Το πέρας του προγράμματος θα γίνεται γνωστό με ηχητικό σήμα.

Η κίνηση του κάδου θα επιτυγχάνεται με ένα ηλεκτροκινητήρα τύπου FC (FREQUENCY CONVERTER), ο οποίος θα μπορεί να προγραμματίζεται και να περιστρέφει το τύμπανο με διαφορετικές ταχύτητες για το πλύσιμο, για την ενδιάμεση φάση μεταξύ πλύσεως και για το τελικό στύψιμο, ώστε να αποχετεύεται ο κυρίως όγκος του νερού με αποτέλεσμα να αφήνει υγρασία σε 100% βαμβακερό ιματισμό περίπου 50%. Ο συντελεστής φυγοκέντρισης κατά το τελικό στύψιμο θα πρέπει να είναι τουλάχιστον G300 και η χαμηλότερη αποδεκτή τελική ταχύτητα στυψίματος θα πρέπει να είναι τουλάχιστον 700 στροφές ανά λεπτό. Θα έχει ρύθμιση ταχύτητος στην διάρκεια της πλύσης και στην διάρκεια του σουρώματος τουλάχιστον 700 στροφές ανά λεπτό.

Τα μηχανήματα που φέρουν περισσοτέρους από ένα ηλεκτροκινητήρες και φέρουν σύστημα συμπλέκτη και φρένου για το σταμάτημα του κάδου επειδή υφίστανται μεγάλες φθορές και έχουν υψηλό κόστος συντήρησης απορρίπτονται.

Ο κάδος, ο ηλεκτροκινητήρας και το σύστημα μετάδοσης της κίνησης πρέπει να βρίσκονται επάνω σε σύστημα ανάρτησης και απόσβεσης των κραδασμών για τη μη μετάδοσή τους στα δομικά στοιχεία του κτιρίου.

Η μηχανή θα φέρει σύστημα αυτόματου σταματήματος σε περίπτωση λειτουργίας εκτός των ορίων ισορροπίας.

H μηχανή θα φέρει πλήρη αυτοματισμό λειτουργίας, ο οποίος μπορεί να δεχθεί τα απαραίτητα προγράμματα στη μνήμη του, για την πλύση όλων των ειδών ιματισμού (συμμείκτων υφασμάτων, βαμβακερών, συνθετικών, βρώμικων ρούχων, πολύ βρώμικων ρούχων, χρωματιστών, μάλλινων κλπ.).

Μέσω του μικροεπεξεργαστή θα είναι δυνατός ο προγραμματισμός των κάτωθι παραμέτρων:

- Ο χρόνος πλύσης, ο χρόνος στυψίματος και ο χρόνος της αντίστροφης περιστροφής του κάδου.

- Η ταχύτητα περιστροφής του κάδου κατά την φάση του πλυσίματος και κατά την φάση του στυψίματος, επιλέγοντας τις στροφές ανά λεπτό.

- Οι στάθμες του νερού.

- Οι θερμοκρασίες του νερού.

- Η διαδικασία κρυώματος του ιματισμού (cooldown mode), όσον αφορά την ταχύτητα καθόδου θερμοκρασίας, στάθμης νερού και επιλογής νερού.

Όλα τα ανωτέρω θα εμφανίζονται και παρακολουθούνται μέσω ειδικής οθόνης στην οποία θα εμφανίζονται επίσης τα εξής στοιχεία:

- Η ονομασία των προγραμμάτων, η ονομασία του προς πλύση ιματισμού και η ποσότητά του.

- Ενδείξεις βλαβών και ενδείξεις διάγνωσης των βλαβών.

Η μηχανή θα φέρει απαραιτήτως:

- Αυτόματο άνοιγμα της πόρτας μετά το τέλος του προγράμματος με αυτόματο πνευματικό μηχανισμό.

- Ηχητικό και οπτικό alarm στο τέλος του προγράμματος πλύσης.

- Μία μεγάλη αποχέτευση διαμέτρου τουλάχιστον 100 DN.

- Για την παροχή των απορρυπαντικών το πλυντήριο θα φέρει σαπουνοθήκη η οποία θα χωρίζεται σε διαμερίσματα, για απορρυπαντικό σε μορφή σκόνης και απορρυπαντικό σε υγρή μορφή.

Το μηχάνημα πρέπει να φέρει σύστημα αυτομάτου σταματήματος σε περίπτωση λειτουργίας εκτός ορίων ισορροπίας.

Όλα τα μέρη του μηχανήματος θα είναι καινούργια και αμεταχείριστα πρόσφατης κατασκευής, και απαραιτήτως θα φέρει τη σήμανση CE ελευθέρας κυκλοφορίας στις χώρες της Ευρωπαϊκής Ένωσης.

Στηv πρoσφoρά θα πρέπει oπωσδήπoτε και επί πoιvή απoκλεισμoύ vα περιλαμβάvεται λεπτoμερειακό φύλλο συμμόρφωσης προς τις πρoδιαγραφές με λεπτομερή αvαφoρά σε τυχόv απoκλίσεις. Όλα τα τεχνικά χαρακτηριστικά που θα δηλώσει ο προμηθευτής θα τεκμηριώνονται από πρωτότυπα τεχνικά φυλλάδια της κατασκευάστριας εταιρείας.

Στηv πρoσφoρά θα πρέπει vα αvαγράφovται απαραιτήτως τoυλάχιστov τα ακόλoυθα μεγέθη:

Όγκος τoυ τυμπάvoυ (LT), χωρητικότητα υπό αvαλoγία φoρτίσεως 1:10 (KG), η φυγόκεντρη επιτάχυνση (G), και η ισχύς του ηλεκτροκινητήρα (ΗΡ).

Τα Service και operation manuals θα παραδοθούν στην Ελληνική γλώσσα.

Ο προμηθευτής πρέπει να δηλώσει τον χρόνο ανταπόκρισης από την κλήση του νοσοκομείου για βλάβη και το χρόνο ανταπόκρισης σε περίπτωση παραγγελίας ανταλλακτικών.

Να παρέχει εγγύηση καλής λειτουργίας δύο (2) χρόνια τουλάχιστον.

Ο προμηθευτής να παρέχει Τεχνική Υποστήριξη και κάλυψη ανταλλακτικών για τουλάχιστον δεκαπέντε (15) έτη. Ο προμηθευτής θα πρέπει να έχει επισκεφθεί το χώρο και να έχει λάβει γνώση των συνθηκών. Θα πρέπει να δηλώσει τον χρόνο ανταπόκρισης σε περίπτωση κλήσης για αποκατάσταση βλάβης και τον χρόνο ανταπόκρισης σε περίπτωση παραγγελίας ανταλλακτικών.

Να γίνει εκπαίδευση των χρηστών από την εταιρεία για όσο διάστημα χρειαστεί.

Ο προμηθευτής υποχρεούται να συνδέσει το πλυντήριο στα υπάρχοντα δίκτυα του Νοσοκομείου καθώς και να αποξηλώσει, να απομακρύνει και να τοποθετήσει τον παλαιό εξοπλισμό σε τόπο που θα υποδειχθεί από την αναθέτουσα αρχή. Επισημαίνεται ότι το διαθέσιμο ύψος του χώρου τοποθέτησης του μηχανήματος είναι περίπου 200 εκ.

Κριτήριο για την ανάθεση της σύμβασης είναι η πλέον συμφέρουσα από οικονομική άποψη προσφορά με βάση την βέλτιστη σχέση ποιότητας-τιμής.

Όπως στο άρθρο 86 παρ. 9, 10 και 11 του Ν. 4412/2016 για την επιλογή της προσφοράς με την πλέον συμφέρουσα από οικονομική άποψη προσφορά, αξιολογούνται μόνο οι προσφορές που είναι αποδεκτές, σύμφωνα με τους καθοριζόμενους στις τεχνικές προδιαγραφές και τους όρους της διακήρυξης.

Πλέον συμφέρουσα από οικονομική άποψη προσφορά είναι εκείνη που παρουσιάζει τον μικρότερο λόγο (Λ) της Τιμής της προσφοράς (συγκριτικής) προς την βαθμολογία της.

Συγκριτική Τιμή

Λ= ----------------------

Σταθμισμένη Βαθμολογία

Για τη διαμόρφωση της συγκριτικής τιμής θα ληφθεί υπόψη η ισοδύναμη συγκριτική τιμή προμήθειας στην οποία συμπεριλαμβάνεται και το κόστος της αποξήλωσης και απομάκρυνσης του παλιού εξοπλισμού και η τοποθέτησή τους σε τόπο που θα υποδειχθεί από την αναθέτουσα αρχή, το κόστος εγκατάστασης – παράδοσης του συστήματος σε πλήρη λειτουργία, όπως αναφέρεται στις τεχνικές προδιαγραφές

Για την αξιολόγηση της προσφοράς ως πλέον συμφέρουσα και την τελική επιλογή του προμηθευτού, λαμβάνονται υπόψη κυρίως τα παρακάτω στοιχεία κατά ομάδες, με τους αντίστοιχους συντελεστές βαρύτητας.

|  |  |  |
| --- | --- | --- |
| ΟΜΑΔΑ Α | ΒΑΘΜΟΛΟΓΙΑ | ΣΥΝΤΕΛΕΣΤΗΣ ΒΑΡΥΤΗΤΑΣ |
|
| 1.Ποιότητα και αποδοτικότητα του είδους σύμφωνα με της τεχνικές προδιαγραφές της διακήρυξης | 100-120 | 40% |
| 2. Πρόσθετες δυνατότητες του είδους που δεν αναφέρονται στις τεχνικές προδιαγραφές και κριθούν ως πλεονέκτημα που εξυπηρετεί πρόσθετες ανάγκες του Νοσοκομείου | 100-120 | 30% |
| ΣΥΝΟΛΟ Α΄ΟΜΑΔΑΣ |  | 70% |
| ΟΜΑΔΑ Β΄ |  |  |
| 1.Εγγύηση καλής λειτουργίας | 100-120 | 10% |
| 2 Στοιχεία Τεχνικής υποστήριξης  (παρεχόμενο Service από τον  Προμηθευτή, ύπαρξη ανταλλακτικών, Συμβόλαιο συντήρησης) | 100-120 | 15% |
| 3.Χρόνος παράδοσης | 100-120 | 5% |
| ΣΥΝΟΛΟ Β΄ΟΜΑΔΑΣ |  | 30% |
| ΣΥΝΟΛΙΚΗ ΒΑΘΜΟΛΟΓΙΑ |  | 100 |

Όλα τα επί μέρους στοιχεία των ομάδων βαθμολογούνται με βάση τους 100 βαθμούς.

Η βαθμολογία των επιμέρους στοιχείων των προσφορών είναι 100 για τις περιπτώσεις που καλύπτονται ακριβώς οι τεχνικές προδιαγραφές. Η βαθμολογία αυτή αυξάνεται μέχρι 120 για τις περιπτώσεις που υπερκαλύπτονται οι τεχνικές προδιαγραφές (αιτιολογημένα από την αρμόδια επιτροπή αξιολόγησης).

Η σταθμισμένη βαθμολογία του κάθε στοιχείου των ομάδων, όπως αυτές αναφέρονται στον παραπάνω πίνακα, είναι το γινόμενο του επί μέρους συντελεστή βαρύτητας του στοιχείου επί τη βαθμολογία του και η συνολική βαθμολογία της κάθε προσφοράς είναι το άθροισμα των σταθμισμένων βαθμολογιών όλων των στοιχείων και των δύο ομάδων.

Η τελική βαθμολογία με βάση τα παραπάνω κυμαίνεται από 100 έως 120 βαθμούς.

Σε περίπτωση ισοβαθμίας του Λ μεταξύ δύο προσφορών θα επιλεγεί η προσφορά εκείνη που έχει τη μεγαλύτερη σταθμισμένη βαθμολογία τεχνικής προσφοράς ανάλογα με την βαρύτητα του κάθε κριτηρίου όπως αυτή προκύπτει από την ποσοστιαία αναλογία μεταξύ τους. Σε περίπτωση ισοβαθμίας και ως προς την τεχνική προσφορά η αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν τις ισοδύναμες προσφορές. Η κλήρωση γίνεται ενώπιον του αρμοδίου γνωμοδοτικού συλλογικού οργάνου και παρουσία αυτών των οικονομικών φορέων.

ΕΠΙΣΗΜΑΝΣΗ: Όσον αφορά το πλυντήριο και το αν θα έχει μονή ή διπλή στήριξη και δύο χωριστά διαμερίσματα το τύμπανο, αυτό δεν θα προκαθοριστεί, αλλά θα βαθμολογηθεί ανάλογα κατά την αξιολόγηση των τεχνικών προσφορών. (Υπ’ αρ. 2310/4-9-2018 απόφαση της Αναθέτουσας Αρχής).

**ΤΜΗΜΑ 2: «Προμήθεια ενός ατμοθερμαινόμενου σιδερωτηρίου για την Ο.Μ. Έδρας-Άγιος Νικόλαος του Γ.Ν. Λασιθίου», εκτιμώμενης αξίας 145.161,29 πλέον ΦΠΑ 24%.**

**α/α ΕΣΗΔΗΣ 68882**

ΤΕΧΝΙΚΗ ΠΡΟΔΙΑΓΡΑΦΗ ΣΙΔΕΡΩΤΗΡΙΟΥ ΙΜΑΤΙΣΜΟΥ

Το σιδερωτήριο θα πρέπει να είναι βαριάς βιομηχανικής κατασκευής, ατμοθερμαινόμενο με ατμό πίεσης από 2 έως 8 bar. Η ηλεκτρική σύνδεση του μηχανήματος θα είναι 400V / 50 Hz.

Η διάταξη του σιδερωτηρίου θα φέρει έναν κύλινδρο σιδερώματος ωφέλιμου μήκους εργασίας περίπου 3.000 χιλιοστών Ο κύλινδρος σε ολόκληρη την εξωτερική επιφάνεια θα είναι επενδυμένος με ελατηριωτή επένδυση και με ειδικό ανθεκτικό πανί κάλυμμά με αντοχή σε υψηλές θερμοκρασίες άνω των 200ºC.

Για την απαγωγή των υδρατμών από το εσωτερικό του κυλίνδρου, το σιδερωτήριο θα φέρει ένα κεντρικό ανεμιστήρα ισχύος, ο οποίος θα είναι ικανός να εξασφαλίσει την άριστη λειτουργία του μηχανήματος.

Η σκάφη σιδερώματος θα είναι άκαμπτου τύπου με πλευρικές ενισχύσεις και εσωτερικά θα φέρει εξαιρετική λείανση για άψογο σιδέρωμα.

Ο κύλινδρος θα ανυψώνεται αυτόματα με πνευματικά έμβολα που θα έχουν τέτοια γωνία στήριξης ώστε με την κάθοδο του κυλίνδρου με την επιφάνεια της σκάφης να εφάπτεται απόλυτα.

Η σκάφη και όλες οι σωληνώσεις ατμού θα πρέπει να διαθέτουν ειδικό θερμομονωτικό υλικό και να είναι πλήρως μονωμένες για να ελαχιστοποιούνται οι απώλειες και οι εκπομπές θερμότητας, έτσι ώστε να διατηρείται η υψηλή απόδοση στην παραγωγή και καλύτερο περιβάλλον εργασίας. Το σιδερωτήριο θα φέρει ατμοπαγίδα.

Η μέγιστη και η ελάχιστη ταχύτητα σιδερώματος είναι: 25 έως 3 μέτρα ανά λεπτό. Η ταχύτητα του σιδερωτηρίου θα πρέπει να ρυθμίζεται ηλεκτρονικά σε οποιαδήποτε ταχύτητα από τον πίνακα ελέγχου.

Το μοτέρ κίνησης θα είναι βαριάς βιομηχανικής κατασκευής θα ελέγχεται από inverter, θα διαθέτει ανεμιστήρα για τη ψύξη του και φρένο. Θα βρίσκεται σε εύκολα προσβάσιμο σημείο επάνω σε ειδικούς οδηγούς ράγες ώστε να μπορεί να αφαιρεθεί πολύ εύκολα σε περίπτωση ανάγκης συντήρησης.

Ο άξονας του κυλίνδρου θα πρέπει να συνδέεται άμεσα σε κιβώτιο ταχυτήτων. Το κιβώτιο ταχυτήτων (μειωτήρας κίνησης) θα είναι κλειστού τύπου για την αποφυγή συσσώρευσης χνουδιού, ώστε να διασφαλίζεται η ομαλή και ακριβής λειτουργία του σιδερωτηρίου χωρίς να υπάρχουν ενδείξεις ολίσθησης.

Το πλαίσιο του σιδερωτηρίου θα είναι ιδιαιτέρως βαριάς κατασκευής, από κράμα υψηλής ποιότητας και αντοχής στις μηχανικές καταπονήσεις. Επίσης θα είναι βαμμένο με ειδική ηλεκτροστατική βαφή για να αντέχει στο υγρό περιβάλλον και να μην παρουσιάζει οξειδώσεις.

Το σιδερωτήριο θα φέρει απαραίτητα διάφανα καλύμματα στο επάνω μέρος του κυλίνδρου, ώστε να μην διαχέεται θερμοκρασία και υγρασία από την εξάτμιση του νερού στον περιβάλλοντα χώρο.

Το σιδερωτήριο θα δίνει την δυνατότητα να έχει δύο επιλογές πίεσης του κυλίνδρου επάνω στην σκάφη το οποίο θα είναι ιδιαίτερα αποτελεσματικό σε ιματισμό ο οποίος είναι βαρύς ή διπλός (π.χ. μαξιλαροθήκες).

Το σιδερωτήριο θα φέρει ιμάντες τροφοδοσίας και στην έξοδό του θα φέρει κατά μήκος τραπέζι παραλαβής του ιματισμού φάρδους 60 εκατοστών περίπου.

Ο πίνακας ελέγχου θα βρίσκεται σε εμφανές και εύκολα προσβάσιμο σημείο ώστε να μπορεί να ελέγχεται ή να επιλέγεται το κατάλληλο πρόγραμμα λειτουργίας. Θα πρέπεί να φέρει μεγάλη φωτιζόμενη οθόνη και χειριστήρια εύκολα αναγνωρίσιμα για την διευκόλυνση των χειριστών. Στη οθόνη θα απεικονίζονται με γραφικά όλες οι ενδείξεις και η κατάσταση του μηχανήματος.

Όλοι οι αυτοματισμοί και οι διακόπτες θα λειτουργούν με χαμηλή τάση 24V για λόγους ασφαλείας των χειριστών. Ο χειρισμός του σιδερωτηρίου θα είναι ιδιαίτερα απλός και η δημιουργία ανωμαλίας από λάθος χειρισμό να είναι εντελώς αδύνατη.

Ο πίνακάς ελέγχου θα δίνει τη δυνατότητα για τις εξής ρυθμίσεις λειτουργίας ή ενδείξεις λειτουργίας:

* Το σιδερωτήριο θα διαθέτει κεντρικό διακόπτη παροχής ηλεκτρικής ενεργείας.
* Θα διαθέτει διακόπτη για την άνοδο και την κάθοδο του κυλίνδρου σιδερώματος.
* Θα υπάρχει αναλογική ένδειξη πιέσεως ατμού.
* Θα υπάρχει αναλογική ένδειξη πιέσεως πεπιεσμένου αέρα.
* Θα απεικονίζεται ψηφιακά η ένδειξη της ταχύτητας του σιδερώματος.
* Θα απεικονίζεται ψηφιακά η θερμοκρασία της σκάφης.
* Θα απεικονίζεται ψηφιακά η ένδειξη θερμοκρασίας εισερχόμενου ατμού.
* Θα απεικονίζεται ψηφιακά η ένδειξη της φόρτισης μεταξύ του κυλίνδρου και της λεκάνης.
* Θα απεικονίζεται ψηφιακά η ένδειξη του απαγόμενου αέρα μέσα από τον κυλίνδρο.
* Οι ώρες λειτουργίας του σιδερωτήριου.

Για λόγους ασφαλείας το σιδερωτήριο θα έχει ασφαλιστικά συστήματα τα οποία προστατεύουν το μηχάνημα και τους χειριστές από πτώση κάποιας παροχής:

* Σε περίπτωση απώλειας πιέσεως αέρα ο κύλινδρος θα διαχωρίζεται από την σκάφη αυτόματα για την αποφυγή ανάφλεξης.
* Για την προστασία των δακτύλων του χειριστή, θα υπάρχει σύστημα με φωτοκύτταρα που σταματά άμεσα την περιστροφή του κυλίνδρου και των ιμάντων τροφοδοσίας σε απόσταση 30 εκατοστών από τον κύλινδρο.
* Στην πλευρά τροφοδοσίας και στην πλευρά παραλαβής του ιματισμού θα υπάρχουν από δύο διακόπτες έκτακτης ανάγκης, ένας για κάθε γωνία, οι οποίοι θα ακινητοποιούν το μηχάνημα και θα διαχωρίζουν αυτόματα τον κύλινδρο από τη σκάφη σε περίπτωση ανάγκης.

Το μηχάνημα σε περίπτωση προβλήματος θα πρέπει να ειδοποιεί τους χειριστές με ηχητικό σήμα και ένδειξη με κείμενο στην οθόνη του πίνακα ελέγχου για άμεση αναγνώριση και επαναφορά του μηχανήματος στη σωστή λειτουργία.

Ο θόρυβος λειτουργίας θα είναι 70 dB (A) κατά μέγιστο.

Στην πάνω πλευρά του μηχανήματος θα πρέπει υποχρεωτικά να υπάρχουν κάγκελα ασφαλείας και σκάλα πρόσβασης.

Όλα τα μέρη του μηχανήματος θα είναι καινούργια και αμεταχείριστα πρόσφατης κατασκευής, και απαραιτήτως θα φέρει τη σήμανση CE ελευθέρας κυκλοφορίας στις χώρες της Ευρωπαϊκής Ένωσης.

Στηv πρoσφoρά θα πρέπει oπωσδήπoτε και επί πoιvή απoκλεισμoύ vα περιλαμβάvεται λεπτoμερειακό φύλλο συμμόρφωσης προς τις πρoδιαγραφές με λεπτομερή αvαφoρά σε τυχόv απoκλίσεις. Όλα τα τεχνικά χαρακτηριστικά που θα δηλώσει ο προμηθευτής θα τεκμηριώνονται από πρωτότυπα τεχνικά φυλλάδια της κατασκευάστριας εταιρείας.

Τα Service και operation manuals θα παραδοθούν στην Ελληνική γλώσσα.

Ο προμηθευτής πρέπει να δηλώσει τον χρόνο ανταπόκρισης από την κλήση του νοσοκομείου για βλάβη και το χρόνο ανταπόκρισης σε περίπτωση παραγγελίας ανταλλακτικών.

Να παρέχει εγγύηση καλής λειτουργίας δύο (2) χρόνια τουλάχιστον.

Ο προμηθευτής να παρέχει Τεχνική Υποστήριξη και κάλυψη ανταλλακτικών για τουλάχιστον δεκαπέντε (15) έτη. Θα πρέπει να δηλώσει τον χρόνο ανταπόκρισης σε περίπτωση κλήσης για αποκατάσταση βλάβης και τον χρόνο ανταπόκρισης σε περίπτωση παραγγελίας ανταλλακτικών.

Ο προμηθευτής θα πρέπει στην προσφορά να διευκρινίζει τις απαιτήσεις του νέου σιδερωτηρίου (παροχές ατμού, ρεύματος κλπ. οι οποίες μπορεί να διαφέρουν από τις υπάρχουσες και θα πρέπει να μετατραπούν). Θα πρέπει να έχει επισκεφθεί το χώρο και να έχει λάβει γνώση των συνθηκών και των διαστάσεων του χώρου (ως προς το αν χωράει το νέο σιδερωτήριο και τον τρόπο που θα εγκατασταθεί). Ο προμηθευτής θα παρέχει επαρκή εκπαίδευση του προσωπικού με την θέση του σιδερωτηρίου ιματισμού σε λειτουργία.

Ο προμηθευτής υποχρεούται να συνδέσει το νέο σιδερωτήριο στα υπάρχοντα δίκτυα του Νοσοκομείου καθώς και να αποξηλώσει, να απομακρύνει και να τοποθετήσει τον παλαιό εξοπλισμό σε τόπο που θα υποδειχθεί από την αναθέτουσα αρχή. Επισημαίνεται ότι το διαθέσιμο ύψος του χώρου τοποθέτησης του μηχανήματος είναι περίπου 200 εκ.

Κριτήριο για την ανάθεση της σύμβασης είναι η πλέον συμφέρουσα από οικονομική άποψη προσφορά με βάση την βέλτιστη σχέση ποιότητας-τιμής.

Όπως στο άρθρο 86 παρ. 9, 10 και 11 του Ν. 4412/2016 για την επιλογή της προσφοράς με την πλέον συμφέρουσα από οικονομική άποψη προσφορά, αξιολογούνται μόνο οι προσφορές που είναι αποδεκτές, σύμφωνα με τους καθοριζόμενους στις τεχνικές προδιαγραφές και τους όρους της διακήρυξης.

Πλέον συμφέρουσα από οικονομική άποψη προσφορά είναι εκείνη που παρουσιάζει τον μικρότερο λόγο (Λ) της Τιμής της προσφοράς (συγκριτικής) προς την βαθμολογία της.

Συγκριτική Τιμή

Λ= ----------------------

Σταθμισμένη Βαθμολογία

Για τη διαμόρφωση της συγκριτικής τιμής θα ληφθεί υπόψη η ισοδύναμη συγκριτική τιμή προμήθειας στην οποία συμπεριλαμβάνεται και το κόστος της αποξήλωσης και απομάκρυνσης του παλιού εξοπλισμού και η τοποθέτησή τους σε τόπο που θα υποδειχθεί από την αναθέτουσα αρχή, το κόστος εγκατάστασης – παράδοσης του συστήματος σε πλήρη λειτουργία, όπως αναφέρεται στις τεχνικές προδιαγραφές

Για την αξιολόγηση της προσφοράς ως πλέον συμφέρουσα και την τελική επιλογή του προμηθευτού, λαμβάνονται υπόψη κυρίως τα παρακάτω στοιχεία κατά ομάδες, με τους αντίστοιχους συντελεστές βαρύτητας.

|  |  |  |
| --- | --- | --- |
| ΟΜΑΔΑ Α | ΒΑΘΜΟΛΟΓΙΑ | ΣΥΝΤΕΛΕΣΤΗΣ ΒΑΡΥΤΗΤΑΣ |
|
| 1.Ποιότητα και αποδοτικότητα του είδους σύμφωνα με της τεχνικές προδιαγραφές της διακήρυξης | 100-120 | 40% |
| 2. Πρόσθετες δυνατότητες του είδους που δεν αναφέρονται στις τεχνικές προδιαγραφές και κριθούν ως πλεονέκτημα που εξυπηρετεί πρόσθετες ανάγκες του Νοσοκομείου | 100-120 | 30% |
| ΣΥΝΟΛΟ Α΄ΟΜΑΔΑΣ |  | 70% |
| ΟΜΑΔΑ Β΄ |  |  |
| 1.Εγγύηση καλής λειτουργίας | 100-120 | 10% |
| 2 Στοιχεία Τεχνικής υποστήριξης  (παρεχόμενο Service από τον  Προμηθευτή, ύπαρξη ανταλλακτικών, συμβόλαιο συντήρησης) | 100-120 | 15% |
| 3.Χρόνος παράδοσης | 100-120 | 5% |
| ΣΥΝΟΛΟ Β΄ΟΜΑΔΑΣ |  | 30% |
| ΣΥΝΟΛΙΚΗ ΒΑΘΜΟΛΟΓΙΑ |  | 100 |

Όλα τα επί μέρους στοιχεία των ομάδων βαθμολογούνται με βάση τους 100 βαθμούς.

Η βαθμολογία των επιμέρους στοιχείων των προσφορών είναι 100 για τις περιπτώσεις που καλύπτονται ακριβώς οι τεχνικές προδιαγραφές. Η βαθμολογία αυτή αυξάνεται μέχρι 120 για τις περιπτώσεις που υπερκαλύπτονται οι τεχνικές προδιαγραφές (αιτιολογημένα από την αρμόδια επιτροπή αξιολόγησης).

Η σταθμισμένη βαθμολογία του κάθε στοιχείου των ομάδων, όπως αυτές αναφέρονται στον παραπάνω πίνακα, είναι το γινόμενο του επί μέρους συντελεστή βαρύτητας του στοιχείου επί τη βαθμολογία του και η συνολική βαθμολογία της κάθε προσφοράς είναι το άθροισμα των σταθμισμένων βαθμολογιών όλων των στοιχείων και των δύο ομάδων.

Η τελική βαθμολογία με βάση τα παραπάνω κυμαίνεται από 100 έως 120 βαθμούς.

Σε περίπτωση ισοβαθμίας του Λ μεταξύ δύο προσφορών θα επιλεγεί η προσφορά εκείνη που έχει τη μεγαλύτερη σταθμισμένη βαθμολογία τεχνικής προσφοράς ανάλογα με την βαρύτητα του κάθε κριτηρίου όπως αυτή προκύπτει από την ποσοστιαία αναλογία μεταξύ τους. Σε περίπτωση ισοβαθμίας και ως προς την τεχνική προσφορά η αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν τις ισοδύναμες προσφορές. Η κλήρωση γίνεται ενώπιον του αρμοδίου γνωμοδοτικού συλλογικού οργάνου και παρουσία αυτών των οικονομικών φορέων.

ΕΠΙΣΗΜΑΝΣΗ: Όσον αφορά το σιδερωτήριο, η διάμετρός του θα είναι τουλάχιστον 1200 χιλ. για έναν κύλινδρο ή αντίστοιχα τουλάχιστον 600 χιλ. για δύο κυλίνδρους. (Υπ’ αρ. 2310/4-9-2018 απόφαση της Αναθέτουσας Αρχής).

**ΜΕΡΟΣ Β- ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Χρηματοδότηση: επιχορήγηση από το Αποθεματικό του Υπουργείου Υγείας ( ΚΑΕ 9349) του Νοσοκομείου

Εκτιμώμενη αξία σύμβασης σε ευρώ, χωρίς ΦΠΑ : 225.806,45 ευρώ

Εκτιμώμενη αξία κάθε τμήματος της σύμβασης σε ευρώ, χωρίς ΦΠΑ :

ΤΜΗΜΑ 1 : «Προμήθεια πλυντηρίου ρούχων περίπου 85 kgr για την Ο.Μ. Έδρας-Άγιος Νικόλαος του Γ.Ν. Λασιθίου», εκτιμώμενης αξίας 80.645,16 ευρώ πλέον ΦΠΑ 24%

ΤΜΗΜΑ 2 : «Προμήθεια ενός ατμοθερμαινόμενου σιδερωτηρίου για την Ο.Μ. Έδρας-Άγιος Νικόλαος του Γ.Ν. Λασιθίου», εκτιμώμενης αξίας 145.161,29 πλέον ΦΠΑ 24%.